ddrg/super_eurlex huggingface dataset:
Official Journal L 331 , 23/12/1999 P. 0036 - 0036



Komisijas Regula (EK) Nr. 2754/1999 (1999. gada 22. decembris), ar ko groza Regulu (EK) Nr. 822/1999 par atsevišķu intervences aģentūru rīcībā esošas liellopu gaļas pārdošanu par iepriekš noteiktām cenām, lai to pārstrādātu Kopienā pārtikas atbalsta mērķiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 1633/98 2, un jo īpaši tās 7. panta 3. punktu un 9. panta 2. punktu, tā kā: (1) Komisijas 1999. gada 20. aprīļa Regulā (EK) Nr. 822/1999 par atsevišķu intervences aģentūru rīcībā esošas liellopu gaļas pārdošanu par iepriekš noteiktām cenām, lai to pārstrādātu Kopienā pārtikas atbalsta mērķiem 3, ir paredzēts pārdot intervences produktus pārtikas atbalsta mērķiem. Labdarības organizācijas, kam pārstrādes produkti ir paredzēti, ir izteikušas vēlmi izplatīt minētās preces dažās trešās valstīs. Vietēji sarežģījumi līdz šim tomēr ir kavējuši minēto izplatīšanu. Lai dotu laiku, kas vajadzīgs minēto sarežģījumu novēršanai, būtu jāpagarina attiecīgo preču eksporta licenču derīguma termiņš. (2) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulā (EK) Nr. 822/1999 pievieno šādu 5. panta 4. punktu: "4. Neatkarīgi no Komisijas Regulas (EK) Nr. 1445/95 * 8. panta 1. punkta derīguma termiņš eksporta licencēm, kas izdotas par saražotajiem produktiem atbilstīgi šai regulai, ir 12 mēneši no izdošanas dienas Komisijas Regulas (EEK) Nr. 3719/88 ** 21. panta 2. punkta nozīmē. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1999. gada 22. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 22. decembrī Komisijas vārdā Komisijas loceklis Franz Fischler 1 OV L 148, 28.6.1968., 24. lpp. 2 OV L 210, 28.7.1997., 17. lpp. 3 OV L 104, 21.4.1999., 9. lpp. * OV L 143, 27.6.1995., 35. lpp. ** OV L 331, 2.12.1988., 1. lpp."
Official Journal L 189 , 22/07/1999 P. 0043 - 0043



PADOMES REGULA (EK) Nr. 1602/1999 (1999. gada 19. jūlijs), ar kuru groza Regulu (EK) Nr. 2597/97, ar ko nosaka papildu normas piena un piena produktu tirgus kopīgajai organizācijai attiecībā uz dzeramo pienu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā Regulas (EK) Nr. 2597/97[3] 4. panta d) punkts nosaka, ka dzeramam pienam jābūt ar beztauku sausās vielas saturu 8,50 % (m/m) vai vairāk attiecībā uz pienu, kas satur 3,5 % (m/m) tauku, vai ar līdzvērtīgu beztauku sausās vielas saturu gadījumā, ja ir atšķirīga tauku satura piens; tā kā konstatēts, ka dažās dalībvalstīs attiecībā uz neapstrādātu pienu visu gadu vai kādu brīdi netiek sasniegta norādītā proporcija; tā kā minētais stāvoklis var apdraudēt apgādi ar dzeramo pienu dažos Kopienas reģionos; tā kā, ņemot vērā ierobežojumus, kas noteikti minētās regulas 3. panta 2. punktā attiecībā uz piena beztauku sausās vielas vai citām papildu prasībām minētās regulas 4. pantā, no 1999. gada 1. janvāra jāsvītro 4. panta d) punkts, IR PIEŅĒMUSI ŠO REGULU. 1. pants Ar šo ir svītrots Regulas (EK) Nr. 2597/97 4. panta d) punkts. 2. pants Šī regula stājas spēkā tajā dienā, kad to publicē Eiropas Kopienu Oficiālajā Vēstnesī. To piemēro no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 19. jūlijā Padomes vārdā - priekšsēdētājs K. Hemilä [1] OV C 70, 13.3.1999., 14. lpp. [2] Atzinums izsūtīts 1999. gada 14. aprīlī (vēl nav publicēts Oficiālajā Vēstnesī). [3] OV L 351, 23.12.1997., 13. lpp.
Oficiālais Vēstnesis L 280 , 30/10/1999 Lpp. 0066 - 0066



Komisijas Regula (EK) Nr. 2317/1999 (1999. gada 29. oktobris), ar ko groza daļu specifikācijas nosaukumam Idiazábal, kas minēts pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar Padomes Regulas (EEK) Nr. 2081/92 17. pantā paredzēto procedūru EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 9. pantu, tā kā: (1) Saskaņā ar Regulas (EEK) Nr. 2081/92 9. pantu Spānijas valdība ir lūgusi grozīt daļu specifikācijas nosaukumam Idiazábal, kas reģistrēts kā aizsargāts cilmes vietas nosaukums ar Komisijas Regulu (EK) Nr. 1107/96 [3], kurā jaunākie grozījumi izdarīti ar Regulu (EK) Nr. 1070/1999 [4]. Ar šo grozījumu sieram ar minēto nosaukumu pH diapazonu nosaka robežās no 4,9 līdz 5,5 pašreizējo 5,1 līdz 5,8 vietā. (2) Minētais lūgums ir izskatīts un grozījums atzīts par nebūtisku. Šo secinājumu pamato ar minētajam sieram veikto daudzkārtējo pH pārbaužu rezultātiem. Minētajās pārbaudēs atklājies, ka nosaukuma reģistrēšanas laikā noteiktais pH diapazons precīzi neatbilst faktiskajam stāvoklim. Tādēļ diapazons jākoriģē, lai panāktu atbilstību faktiskajam stāvoklim. Pierādīts, ka šī koriģēšana neietekmēs saikni starp attiecīgo produktu un norobežoto rajonu vai, jo īpaši, nogatavināšanas apstākļiem. Turklāt šī koriģēšana neietekmē pārējo ražotāju tiesības. (3) Saskaņā ar Regulas (EEK) Nr. 2081/92 9. pantā izklāstīto procedūru Komisija 1999. gada 9. septembrī nolēma nepiemērot minētās regulas 6. pantā paredzēto procedūru, jo veicamais grozījums ir nebūtisks. (4) Komisija arī izteica viedokli, ka minētais grozījums atbilst Regulai (EEK) Nr. 2081/92. Attiecīgi jāreģistrē un jāpublicē grozījums attiecībā uz pH diapazonu sieram ar nosaukumu Idiazábal, IR PIEŅĒMUSI ŠO REGULU. 1. pants Ar šo reģistrē un publicē grozījumu attiecībā uz pH diapazona maiņu no pašreizējiem 5,1 līdz 5,8 uz 4,9 līdz 5,5 sieram ar aizsargāto cilmes vietas nosaukumu Idiazábal, to veicot saskaņā ar Regulas (EEK) Nr. 2081/92 6. panta 4. punktu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 29. oktobrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 156, 13.6.1997., 10. lpp. [3] OV L 148, 21.6.1996., 1. lpp. [4] OV L 130, 26.5.1999., 18. lpp. --------------------------------------------------
Oficiālais Vēstnesis L 130 , 26/05/1999 Lpp. 0018 - 0018



Komisijas Regula (EK) Nr. 1070/1999 (1999. gada 25. maijs), kas groza pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 17. panta 2. punktu, (1) tā kā nosaukumu Φέτα (Feta), par kuru Grieķijas valdība paziņoja saskaņā ar Regulas (EEK) Nr. 2081/92 17. pantu, kā aizsargātu cilmes vietas nosaukumu reģistrēja ar Komisijas Regulu (EK) Nr. 1107/96 [3], kurā jaunākie grozījumi izdarīti ar Regulu (EK) Nr. 590/1999 [4]; (2) tā kā ar Tiesas 1999. gada 16. marta spriedumu minētā regula ir anulēta, ciktāl tā attiecas uz nosaukuma Φέτα (Feta) reģistrāciju kā aizsargātu cilmes vietas nosaukumu; tā kā tādēļ attiecīgais nosaukums ir svītrots no "Aizsargāto cilmes vietas nosaukumu un ģeogrāfiskās izcelsmes norāžu reģistra", kā arī no minētās regulas pielikuma, IR PIEŅĒMUSI ŠO REGULU. 1. pants 1. Nosaukumu Φέτα (Feta) svītro no "Aizsargāto cilmes vietas nosaukumu un ģeogrāfiskās izcelsmes norāžu reģistra". 2. Regulas (EK) Nr. 1107/96 pielikuma A daļā "EK Līguma II pielikumā uzskaitītie produkti, kas paredzēti lietošanai cilvēku uzturā" zem pozīcijām "Sieri" un "Grieķija" svītro nosaukumu Φέτα (Feta) (PDO). 3. Saskaņā ar Regulas (EEK) Nr. 2081/92 17. panta 3. punktu nosaukums Φέτα (Feta) paliek aizsargāts valstī tik ilgi, kamēr šajā jautājumā pieņem lēmumu. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 25. maijā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 156, 13.6.1997., 10. lpp. [3] OV L 148, 21.6.1996., 1. lpp. [4] OV L 74, 19.3.1999., 8. lpp. --------------------------------------------------
Oficiālais Vēstnesis L 155 , 28/06/2000 Lpp. 0038 - 0039



Komisijas Regula (EK) Nr. 1357/2000 (2000. gada 27. jūnijs), ar kuru groza Regulu (EK) Nr. 1251/96, ar ko atklāj tarifu kvotas mājputnu gaļas nozarē un paredz šo kvotu pārvaldību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par to koncesiju īstenošanu, kas noteiktas CXL grafikā, kurš sastādīts GATT XXIV 6 sarunu nobeigumā [1], un jo īpaši tās 1. pantu, tā kā: (1) Pasaules tirdzniecības organizācijas sistēmā Kopiena ir apņēmusies atklāt tarifu kvotas dažiem produktiem mājputnu gaļas nozarē; tā kā tāpēc jānosaka sīki izstrādāti noteikumi minēto kvotu piemērošanai no 2000. gada 1. jūlija. (2) Komisijas Regulā (EK) Nr. 1251/96 [2], kurā jaunākie grozījumi izdarīti ar Regulu (EK) Nr. 1327/1999 [3], paredz minēto kvotu piešķiršanu periodam no 1999. gada 1. jūlija līdz 2000. gada 30. jūnijam; tā kā jāparedz to piešķiršana no 2000. gada 1. jūlija. (3) Šajā regulā paredzētie pasākumi ir saskaņā ar Mājputnu gaļas un olu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1251/96 groza šādi. 1. Regulas 1. pantu aizstāj ar šādu: "1. pants Importa tarifu kvotas, kas iekļautas I pielikumā, tajā minēto grupu produktiem atklāj reizi gadā ar turpat norādītajiem nosacījumiem." 2. Regulas I pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2000. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 27. jūnijā Komisijas vārdā — Komisijas loceklis Franz Fischler [1] OV L 146, 20.6.1996., 1. lpp. [2] OV L 161, 29.6.1996., 136. lpp. [3] OV L 157, 24.6.1999., 37. lpp. -------------------------------------------------- PIELIKUMS " I PIELIKUMS tonnās | Grupas Nr. | KN kods | Piemērojamais nodoklis (EUR/tonna) | Tarifu kvotas no 1.7.2000. | P1 | 02071110 | 131 | 6200 | 02071130 | 149 | 02071190 | 162 | 02071210 | 149 | 02071290 | 162 | P2 | 02071310 | 512 | 4000 | 02071320 | 179 | 02071330 | 134 | 02071340 | 93 | 02071350 | 301 | 02071360 | 231 | 02071370 | 504 | 02071420 | 179 | 02071430 | 134 | 02071440 | 93 | 02071460 | 231 | P3 | 02071410 | 795 | 700 | P4 | 02072410 | 170 | 1000 | 02072490 | 186 | 02072510 | 170 | 02072590 | 186 | 02072610 | 425 | 02072620 | 205 | 02072630 | 134 | 02072640 | 93 | 02072650 | 339 | 02072660 | 127 | 02072670 | 230 | 02072680 | 415 | 02072730 | 134 | 02072740 | 93 | 02072750 | 339 | 02072760 | 127 | 02072770 | 230 | " --------------------------------------------------
Oficiālais Vēstnesis L 202 , 27/07/2001 Lpp. 0006 - 0007



Komisijas Regula (EK) Nr. 1526/2001 (2001. gada 26. jūlijs), ar ko groza Regulu (EEK) Nr. 388/92, ar kuru paredz sīki izstrādātus noteikumus īpašā režīma piemērošanai Francijas Aizjūras departamentu (FAD) apgādei ar labības produktiem un izveido piegādes bilances prognozi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 16. decembra Regulu (EEK) Nr. 3763/91, ar ko Francijas Aizjūras departamentu vajadzībām ievieš īpašus pasākumus attiecībā uz konkrētiem lauksaimniecības produktiem [1], kurā jaunākie grozījumi izdarīti ar Regulu (EK) Nr. 1448/2001 [2], un jo īpaši tās 2. panta 6. punktu, tā kā: (1) Produktu daudzumus, uz kuriem varētu attiecināt īpašu piegādes kārtību, nosaka, izmantojot periodiskas prognozētās bilances, kuras var pārskatīt atbilstīgi tirgus svarīgākajām prasībām, ņemot vērā vietējo ražošanu un tradicionālās tirdzniecības plūsmas. (2) Saskaņā ar Regulas (EEK) Nr. 3763/91 2. pantu labības produktu piegādes bilances prognoze FAD 2001. gadam bija noteikta atbilstīgi Komisijas Regulai (EEK) Nr. 388/92 [3], kurā jaunākie grozījumi izdarīti ar Regulu(EK) Nr. 110/2001 [4]. Lai apmierinātu šā reģiona vajadzības, jāgroza šī piegādes bilances prognoze. Atbilstīgi būtu jāgroza Regula (EEK) Nr. 388/92. (3) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 388/92 pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 26. jūlijā Komisijas vārdā — Komisijas loceklis Franz Fischler [1] OV L 356, 24.12.1991., 1. lpp. [2] OV L 198, 21.7.2001., 3. lpp. [3] OV L 43, 19.2.1992., 16. lpp. [4] OV L 19, 20.1.2001., 9. lpp. -------------------------------------------------- PIELIKUMS " PIELIKUMS Labības piegādes bilance Francijas Aizjūras departamentiem 2001. gadā (tonnas) | Labība no trešām valstīm (ĀKK/jaunattīstības valstis) vai EK | Mīkstie kvieši | Cietie kvieši | Mieži | Kukurūza | Cieto kviešu rupja maluma milti un putraimi | Iesals | Auzas | Gvadelupa | 53000 | — | 500 | 24000 | — | — | — | Martinika | 14000 | — | 600 | 30000 | 600 | 420 | 250 | Franču Gviāna | 150 | — | 200 | 1500 | — | — | — | Reinjona | 35000 | — | 8000 | 132500 | — | 3500 | — | Kopā | 102150 | — | 9300 | 188000 | 600 | 3920 | 250 | Kopā | 304220 | " --------------------------------------------------
Oficiālais Vēstnesis L 268 , 09/10/2001 Lpp. 0023 - 0023



Komisijas Regula (EK) Nr. 1965/2001 (2001. gada 8. oktobris), ar ko groza Regulu (EEK) Nr. 2807/83, ar kuru nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 2847/93, ar kuru ievieš kopējai zivsaimniecības politikai piemērojamo kontroles sistēmu [1] un kurā jaunākie grozījumi izdarīti ar Regulu (EK) Nr. 2846/98 [2], un jo īpaši tās 6. panta 8. punktu, tā kā: (1) Regulas (EEK) Nr. 2847/93 6. pants ietver prasību Kopienas zvejas kuģu kapteiņiem, kuru kuģa kopējais garums ir 10 metri vai vairāk, vest kuģa žurnālu. Zvejas kuģi, uz kuriem attiecas šī prasība, tādēļ būtu skaidri jānosaka IV un V pielikumā Komisijas 1983. gada 22. septembra Regulā (EEK) Nr. 2807/83, ar kuru nosaka sīki izstrādātus noteikumus, kā reģistrēt informāciju par dalībvalstu nozvejotajām zivīm [3], un kurā jaunākie grozījumi izdarīti ar Regulu (EK) Nr. 2737/1999 [4]. (2) Regulas (EEK) Nr. 2807/83 VIIIa pielikumā uzskaitītas radiostacijas, kuras izmanto, lai no Kopienas zvejas kuģiem pārraidītu noteiktus paziņojumus. Minētajā pielikumā uzskaitītās Francijas un Vācijas radiostacijas ir pilnībā pārtraukušas raidīt. Norādes uz tām tādēļ vajadzētu svītrot no attiecīgā pielikuma. (3) Tā kā, lai to atspoguļotu, jāgroza Regula (EEK) Nr. 2807/83. (4) Šajā regulā paredzētie pasākumi ir saskaņā ar Zivsaimniecības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 2807/83 groza šādi: 1. Minētās regulas IV un V pielikuma 2.1.1. punktu aizstāj ar šādu punktu: "2.1.1. Kuģi, kuriem nepieciešams kuģa žurnāls Kopienas zvejas kuģu kapteiņi, kuru kuģa kopējais garums ir 10 metri vai vairāk, ved kuģa žurnālu. Kopienas zvejas kuģu kapteiņi, kuru kuģa kopējais garums ir mazāks par 10 metriem, arī ved kuģa žurnālu, ja to prasa dalībvalsts, ar kuras karogu kuģis peld vai kurā tas ir reģistrēts." 2. No VIIIa pielikuma svītro šādas rindas: "Norddeihas radio | DAN | Buloņa | FFB | Bordo-Arkašona | FFC | Sentnazēra | FFO | Bresta | FFU" | 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 8. oktobrī Komisijas vārdā — Komisijas loceklis Franz Fischler [1] OV L 261, 20.10.1993., 1. lpp. [2] OV L 358, 31.12.1998., 5. lpp. [3] OV L 276, 10.10.1983., 1. lpp. [4] OV L 328, 22.12.1999., 54. lpp. --------------------------------------------------
Oficiālais Vēstnesis L 345 , 29/12/2001 Lpp. 0047 - 0048



Komisijas Regula (EK) Nr. 2601/2001 (2001. gada 28. decembris), ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Saskaņā ar Regulas (EEK) Nr. 2081/92 5. pantu Spānija ir nosūtījusi Komisijai pieteikumus par to, lai nosaukumu "Manzana Reineta del Bierzo" reģistrētu kā cilmes vietas nosaukumu un nosaukumu "Salchichón de Vic"/"Llonganissa de Vic" reģistrētu kā ģeogrāfiskās izcelsmes norādi. (2) Saskaņā ar minētās regulas 6. panta 1. punktu konstatēts, ka pieteikumi atbilst visām minētajā regulā paredzētajām prasībām, un jo īpaši tajā ziņā, ka pieteikumos iekļauta visa informācija, kas vajadzīga saskaņā ar tās 4. pantu. (3) Komisija pēc šīs regulas pielikumā norādīto nosaukumu publicēšanas Eiropas Kopienu Oficiālajā Vēstnesī [3] nav saņēmusi iebildumus Regulas (EEK) Nr. 2081/92 7. panta nozīmē. (4) Minētie nosaukumi tādēļ ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi tie ir jāaizsargā visā Kopienā kā aizsargāti cilmes vietas nosaukumi un aizsargātas ģeogrāfiskās izcelsmes norādes. (5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 2372/2001 [5], IR PIEŅĒMUSI ŠO REGULU. 1. pants Nosaukumus, kas minēti šīs regulas pielikumā, ar šo iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) un aizsargātas ģeogrāfiskās izcelsmes norādes (AĢN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 28. decembrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV C 86, 16.3.2001., 4. lpp., unOV C 96, 27.3.2001., 8. lpp. [4] OV L 327, 18.12.1996., 11. lpp. [5] OV L 320, 4.12.2001., 9. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA I PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Augļi: SPĀNIJA "Manzana Reineta del Bierzo" (ACN) Gaļas produkti: SPĀNIJA "Salchichón de Vic"/"Llonganissa de Vic" (AĢN) --------------------------------------------------
Oficiālais Vēstnesis L 055 , 24/02/2001 Lpp. 0044 - 0044



Komisijas Regula (EK) Nr. 371/2001 (2001. gada 23. februāris), ar ko groza Regulu (EK) Nr. 2734/2000, ar kuru groza Regulu (EEK) Nr. 1627/89 par liellopu gaļas iepirkšanu konkursa kārtībā un atkāpjas no Regulas (EK) Nr. 562/2000, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 attiecībā uz liellopu gaļas iepirkšanu, vai groza to EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 47. panta 8. punktu, tā kā: (1) Tirgus ārkārtas situācijas dēļ, ko izraisījuši pēdējie ar govju sūkļveida encefalopātiju (BSE) saistītie notikumi, Komisijas 2000. gada 14. decembra Regula (EK) Nr. 2734/2000, ar kuru groza Regulu (EEK) Nr. 1627/89 par liellopu gaļas iepirkšanu konkursa kārtībā un atkāpjas no Regulas (EK) Nr. 562/2000, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 attiecībā uz liellopu gaļas iepirkšanu [2], vai groza to, kurā jaunākie grozījumi izdarīti ar Regulu (EK) Nr. 283/2001 [3], ievieš vairākus grozījumus Komisijas Regulā (EK) Nr. 562/2000 [4] vai atkāpes no tās. (2) Ņemot vērā šo tirgus ārkārtas situāciju un lai palielinātu to intervences pasākumu efektivitāti, kas paredzēti Regulā (EK) Nr. 2734/2000, intervences produktu saraksts jāpapildina, attiecībā uz Austriju iekļaujot C kategoriju. Minētā regula atbilstīgi jāgroza. (3) Ņemot vērā situācijas izmaiņas, šai regulai jāstājas spēkā tūlīt. (4) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2734/2000 2. pantu aizstāj ar šādu: "2. pants Neatkarīgi no Regulas (EK) Nr. 562/2000 4. panta 1. punkta pirmās daļas papildu produkti, kurus var iepirkt intervencē, ir šādi: - A kategorija, O2 šķira un O3 šķira, - Austrijā: C kategorija, U3 šķira, R3 šķira un O3 šķira, - Īrijā: C kategorija, O4 šķira, - Apvienotajā Karalistē un Ziemeļīrijā: C kategorija, O4 šķira." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 23. februārī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 316, 15.12.2000., 45. lpp. [3] OV L 41, 10.2.2001., 22. lpp. [4] OV L 68, 16.3.2000., 22. lpp. --------------------------------------------------